....on meie vastu vandenõu korraldanud. Laupäeval sai mees viimase kahe kuu jooksul juba teist korda trahvi.  Mitte et mu mees mingi liiklushuligaan oleks, mitte seda. Ja kõige nõmedam, et me teame kus nad tavaliselt võivad olla...ja nagu kiuste just sel hetkel nad on oma aparatuuriga kohe vastas. Omad vitsad peksavad...  Mingil segasel põhjusel meie auto armatuuris tuled ei põlenud. Tähendab nad põlesid, kui natuke armatuurile koputada, aga mingi hetk ei aidanud enam see kah. Ja nii me sõitsime pimedas suht ehku peale, vast on kiirus nii nagu peab olema. Ju oli kah, sest kunagi polnud politseionudega  probleemi. Laupäeval, aga sai mees suht koba peale tuttavas teeninduses platsile ja armatuur tehti korda. Lihtsalt pirnid olid läbi. Ja muidugi olles elevil ja rõõmus säravast armatuurist vahtis seda, mitte neid osuteid seal. Viiekümne tsoonis laksas kaheksakümnega sisse. Et härrad politseiniud meid niisama minema oleks lasnud, oleks muidugi palju olnud tahta. Aga vähemalt ei virutanud nad maksimumi vaid piirdusid kolmekohalise numbrikombinatsiooniga. Siit moraal, mehed roolis, trahvid kaelas. :)  Reedel koolis  ennem tundi jagas õpetaja kõigile kollased märkmepaberid kätte ja käskis sinna peale kirjutada oma kõige suurema mure. Mul käis esimene mõte peast läbi-raha. Siis mõtlesin, et noh tegelt ju kõige hullem pole...lapsel on saapaid vaja, vahest homme saab minna vaatama(saigi) haige keegi pole(nii raskelt et peaks muretsema) lapsed on kodus, tuba soe, söök olemas...ja niimoodi analüüsides avastasingi, et muret pole. Paberile kirjutasin ka, muret ei ole. Siis teatas õpetaja, et nüüd tõmmake paber ribadeks,  visake prügikasti, sest muretseda pole vaja, kohe hakkab finantsarvestuse analüüs :) Minu arust väga tore sissejuhatus algavaks tunniks. :)  Täna pakuti mulle ühte tööotsa. Ma olen nüüd natuke kahevahel. Esiteks ma tean seda inimest, kes on seal eesotsas, küllaltki hästi. Tal pole just kõige parem kuulsus olnud(kas praegu on seda ei oska öelda). Samas, mis kohtumõistja mina olen, minu asi on numbrid paberil paika panna nii et neid oleks ilus vaadata ja seadusega kooskõlas. Niimoodi ma olen ennast praadinud  terve päeva, aga otsust pole jõudnud enda jaoks teha.  Trenn jääb täna vahele, jälle! mul on tervisega vist mingi jamps, kuidagi kahtlane on olla. Köhin kah nagu mõni tuberkuloosihaige. Ma üldse ei imesta kui ma seal Tallinnas kuskil trammis mingi patsilluse olen korjanud.